GMM25-JKN ต่างยืมลมหายใจ.!?
เป็นงง..!! อยู่ตั้งนานหลังจากช่อง GMM25 ของ “อากู๋-ไพบูลย์ ดำรงชัยธรรม” หัวเรือใหญ่บริษัท จีเอ็มเอ็ม แกรมมี่ จำกัด (มหาชน) หรือ GRAMMY ยืนยันเสียงแข็งว่า จะไม่คืนช่อง...แต่กลับปลดฟ้าผ่าฝ่ายข่าวลงกว่าครึ่ง จากทั้งหมด 40 คน เลิกจ้างถึง 27 คนซะงั้น ??
5 มิ.ย. 2562

สำนักข่าวรัชดา
เป็นงง..!! อยู่ตั้งนานหลังจากช่อง GMM25 ของ “อากู๋-ไพบูลย์ ดำรงชัยธรรม” หัวเรือใหญ่บริษัท จีเอ็มเอ็ม แกรมมี่ จำกัด (มหาชน) หรือ GRAMMY ยืนยันเสียงแข็งว่า จะไม่คืนช่อง…แต่กลับปลดฟ้าผ่าฝ่ายข่าวลงกว่าครึ่ง จากทั้งหมด 40 คน เลิกจ้างถึง 27 คนซะงั้น ??
แล้วประกาศจะเป็นช่องบันเทิงเต็มรูปแบบ…
กลายเป็นเรื่องเศร้าใจของคนในแวดวงสื่อเป็นอย่างมาก
คำถามที่น่าสนใจ หลังจากช่อง GMM25 โละทีมข่าวแล้ว จะทำยังไงต่อ ??
การเป็นช่องบันเทิงเต็มรูปแบบ จะไปทับซ้อนกับช่อง ONE31 (เป็นอีกช่องที่อยู่ในมืออากู๋) ที่ประกาศเป็นช่องบันเทิงมาตั้งแต่ต้นหรือไม่ ?? (ฐานคนดู และฐานลูกค้าที่มาซื้อโฆษณาจะเป็นกลุ่มเดียวกัน)
ที่สำคัญจะผิดเงื่อนไขกสทช. (สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ) ที่ระบุว่า ช่อง GMM25 ต้องมีผังสัดส่วนรายการกลุ่มข่าวและสาระ 25% หรือเปล่า..??
คำถามแรกอาจยังต้องรอคำตอบ..
แต่..สำหรับคำถามที่สองเพิ่งถึงบางอ้อ..เมื่อล่าสุดวันศุกร์ที่ 31 พฤษภาคมที่ผ่านมา GMM25 แถลงข่าวจับมือกับ บริษัท เจเคเอ็น โกลบอล มีเดีย จำกัด (มหาชน) หรือ JKN ที่มีรายการข่าวที่ได้รับลิขสิทธิ์จาก CNBC ผลิตโดยบริษัทในเครือ JKN News
รายการข่าวที่ JKN News จะผลิตป้อนให้กับช่อง GMM25 จะมีทั้งเศรษฐกิจ ธุรกิจ หุ้น การเมือง สังคม และทั่วไป
เบื้องต้นมี 3 รายการได้แก่ รายการ Squawk Box ออกอากาศ จันทร์-ศุกร์ 06.00-08.00น., รายการ Power Lunch จันทร์-ศุกร์ เวลา 12.30-13.30น. และรายการ Street Signs จันทร์-พฤหัสบดี เวลา 16.15-18.00 น. และวันศุกร์เวลา 16.15-18.20 น. เริ่มออกอากาศวันที่ 1 กรกฎาคมนี้
นั่นเท่ากับว่าทั้ง GMM25 และ JKN ต้องยืมลมหายใจกันและกันเพื่อต่อชีวิตของตนเอง !!
GMM25 ได้ตอบโจทย์รายการข่าวตามเงื่อนไขของกสทช.
ฟาก JKN ต้องหาช่องลงคอนเทนต์จาก JKN News ซึ่งก่อนหน้านี้มองไว้หลายช่อง
แต่ดีลไม่ทันจบ บรรดาช่องเหล่านั้นก็ชิงคืนช่อง เพื่อจะรับเงินเยียวยาจากกสทช. และเตรียมปิดสถานีไปซะก่อน
สุดท้ายมาจบที่ช่อง GMM25
จะว่าไปดีลนี้ก็ช่วยแก้ปัญหาชีวิตของกันและกัน
แต่…อย่าลืมว่าการยืมลมหายใจคนอื่นมันน่าอึดอัดนะ !!
ซึ่งไม่รู้ว่าใครจะมีความอดทนมากกว่ากัน
จึงเป็นอีกช็อตที่น่าติดตามว่า ลมหายใจของใครจะแผ่วและสิ้นลมก่อนกัน..
…เท่านั้นเอง
…อิ อิ อิ…